b'\n_START_ARTICLE_\nSeututie 522\n_START_PARAGRAPH_\nSeututie 522 on Suomen it\xc3\xa4isin seututie, joka johtaa Ilomantsista Hattuvaaran ja Kitsin kautta Lieksaan. Tien pituus on noin 132 kilometri\xc3\xa4. Tie on osa Runon ja Rajan tiet\xc3\xa4. Tie on koko matkan ajan kaksikaistainen ja monin paikoin hyvin kapea. Noin 42 kilometrin mittainen osuus Hattuvaaran ja Kitsin v\xc3\xa4lill\xc3\xa4 on sorapintainen._NEWLINE_Tien vilkkain osuus on Ilomantsin ja Ry\xc3\xb6kkyl\xc3\xa4n v\xc3\xa4lill\xc3\xa4, jossa kulkee keskim\xc3\xa4\xc3\xa4rin yli tuhat ajoneuvoa vuorokaudessa. P\xc3\xa4\xc3\xa4osin tien liikennem\xc3\xa4\xc3\xa4r\xc3\xa4t ovat kuitenkin eritt\xc3\xa4in alhaiset, Hattuvaaran ja Kitsin v\xc3\xa4lisell\xc3\xa4 sorapintaisella osuudella alle 100 ajoneuvoa vuorokaudessa, muualla p\xc3\xa4\xc3\xa4osin 100-300 ajoneuvoa vuorokaudessa.'